Framverran

Framverran er en del av Inderøy i Trøndelag. Det er Mosviks nordlige og nordvestlige del, som ligger til Beitstadfjorden og Verrasundet. 

Framverran tilsvarer Vestvik sogn, og dekkes av Vestvik kirke. Det er ingen andre offentlige tjenester i bygda, men flere forsamlingshus, et idrettslag og et helselag. Framverran skole, som ble nedlagt i 2010, var de siste 20 årene småtrinnsskole for hele Mosvik kommune. Det finnes en privat barnehage i Trongsundet og et privat butikkmuseum i Venneshamn. 

Bygda var fra 1838 del av Ytterøy kommune, fra 1867 til 1900 del av Mosvik og Verran kommune og fra 1901 til 1968 en del av Verran kommune; den ble til 1968 overført til Mosvik kommune. Bygda fikk veiforbindelse samtidig.

Næringslivet er jordbruk, skogbruk og turisme. Det finnes en campingplass og flere hyttefelt. Giplingøya dyrefredningsområde ligger utenfor tidligere Framverran skole. Framverran er Petter Northugs hjembygd. Helleristningene i Kvennavika, Handelsstedet Venneshamn og den fiktive jekteskipperen Martin Kvennavika hører også til i Framverran.

Referanser 

Verrans historie
Mosvik
Bosetninger i Inderøy
Bygder og grender i Trøndelag